**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**pentru modificarea Hotărârii Consiliului Județean Cluj nr. 233** **din 31 august 2011 privind aprobarea Acordului de parteneriat între Judetul Cluj și Comuna Feleacu, în vederea realizării Proiectului “Construire Parc Industrial TETAROM IV, extindere conductă gaz și stație de reglare, extindere rețea electrică și stație de transformare, captare apă, rezervor și stație de epurare, realizarea unei hale pentru IMM-uri, Comuna Feleacu, sat Vâlcele, Județul Cluj”**

Consiliul Judeţean Cluj întrunit în şedinţă ordinară;

Având în vedere Referatul de aprobare nr. 3341/2019 la Proiectul de hotărâre pentru modificarea Hotărârii Consiliului Județean Cluj nr. 233 din 31 august 2011 privind aprobarea Acordului de parteneriat între Județul Cluj și Comuna Feleacu, în vederea realizării Proiectului “Construire Parc Industrial TETAROM IV, extindere conductă gaz și stație de reglare, extindere rețea electrică și stație de transformare, captare apă, rezervor și stație de epurare, realizarea unei hale pentru IMM-uri, Comuna Feleacu, sat Vâlcele, Județul Cluj”, propus de Preşedintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 3341/2019 şi de Rapoartele Comisiilor de specialitate nr. 1, 3, 4 și 7;

Luând în considerare prevederile:

* art. 2, ale art. 3 alin. (2), ale art. 47 alin. (4), ale art. 55 alin. (1), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016;

În conformitate cu prevederile:

* art. 4, ale art. 6, ale art. 10, ale art. 14, ale art. 21 alin. (1), ale art. 36 alin. (6) lit. a) pct. 11 și 18 și alin. (7) lit. a) și ale art. 91 alin. (1) lit. e) și alin. (6) lit. a) din Legea administraţiei publice locale nr. 215/2001, republicată, cu modificările şi completările ulterioare;
* art. 20 alin. (1) lit. e) și lit. h) - k) și ale art. 35 din Legea privind finanțele publice locale nr. 273/2006, cu modificările și completările ulterioare;
* art. 3 pct. 10, ale art. 5 - 6, ale art. 10 - 11, ale art. 13 și ale art. 20 din Legea privind constituirea și funcționarea parcurilor industriale nr. 186/2013, cu modificările și completările ulterioare;
* Ordinului Ministerului Dezvoltării Regionale și Administrației Publice nr. 2.137/2013 privind acordarea celui de-al patrulea titlu de parc industrial Societății "Tetarom" - S.A.;
* Ordinului Ministrului Dezvoltării Regionale și Administrației Publice nr. 2.980/2013 privind aprobarea condițiilor de acordare a măsurilor de sprijin pentru investițiile realizate în parcurile industriale, cu modificările și completările ulterioare;
* Hotărârii Consiliului Județean Cluj nr. 343 din 21 decembrie 2011 privind aprobarea Actului adițional nr. 1 la Acordul de parteneriat încheiat între Judetul Cluj și Comuna Feleacu, având ca obiect realizarea Parcului Industrial Tetarom IV;
* Hotărârii Consiliului Județean Cluj nr. 339 din 19 decembrie 2012 privind aprobarea Actului aditional nr. 2 la Acordul de parteneriat încheiat între Judetul Cluj și Comuna Feleacu având ca obiect realizarea Parcului Industrial Tetarom IV;
* Hotărârii Consiliului Județean Cluj nr. 101 din 27 martie 2013 privind aprobarea Contractului de administrare a Parcului Industrial Tetarom I;
* Hotărârii Consiliului Județean Cluj 102 din 30 aprilie 2015 privind inițierea demersurilor în vederea încetării Contractului de finanțare nr. 3665 din 29.03.2012, aferent Proiectului “Parc Industrial TETAROM IV”;

Fiind îndeplinite prevederile cuprinse la art. 94-98 coroborate cu cele ale art. 44-46 din Legea administraţiei publice locale nr. 215/2001, republicată, cu modificările şi completările ulterioare;

În temeiul drepturilor conferite prin art. 97 alin. (1) şi prin art. 115 alin. (1) lit. c) din Legea administraţiei publice locale nr. 215/2001, republicată, cu modificările şi completările ulterioare;

**hotărăşte:**

**Art. I.** Hotărârea Consiliului Județean Cluj nr. 233 din 31 august 2011 privind aprobarea Acordului de parteneriat între Județul Cluj și Comuna Feleacu, în vederea realizării Proiectului “Construire Parc Industrial TETAROM IV, extindere conductă gaz și stație de reglare, extindere rețea electrică și stație de transformare, captare apă, rezervor și stație de epurare, realizarea unei hale pentru IMM-uri, Comuna Feleacu, sat Vâlcele” se modifică după cum urmează:

1. Titlul va avea următorul cuprins:

“Hotărârea Consiliului Județean Cluj nr. 233 din 31 august 2011 privind aprobarea asocierii Județului Cluj cu Comuna Feleacu și societatea Tetarom S.A. în vederea realizării Parcului industrial Tetarom IV”.

1. Articolul 1 se modifică și va avea următorul conținut:

„**Art. 1.** Se aprobă asocierea Județului Cluj cu Comuna Feleacu și societatea Tetarom S.A. în vederea realizării infrastructurii Parcului industrial Tetarom IV, conform contractului-cadru de asociere cuprins în anexa care face parte integrantă din prezenta hotărâre.”

1. Articolul 2 se modifică și va avea următorul conținut:

**„Art. 1.** **(1)** Se mandatează societatea Tetarom S.A., ca în numele și pe seama Județului Cluj, să stabilească, în colaborare cu Comuna Feleacu, următoarele:

1. forma finală a contractului de asociere;
2. strategia de organizare, funcționare și dezvoltare a parcului industrial;
3. modalitățile de realizare a infrastructurii parcului industrial;
4. procedura de selecționare a rezidenților parcului industrial;
5. contractul-cadru de administrare și prestări de servicii conexe;
6. destinația unităților.

**(2)** Regulamentele și documentele elaborate potrivit alin. (1) vor fi supuse aprobării Consiliului Județean Cluj.”

**4.** Anexa ”ACORD DE PARTENERIAT” se modifică și se înlocuiește cu **anexa** care face parte integrantă dinprezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin societatea Tetarom S.A.

**Art. III.** Prezenta hotărâre se comunică prin intermediul secretarului judeţului, în termenul prevăzut de lege, societății Tetarom S.A.; Comunei Feleacu, precum şi Prefectului Judeţului Cluj şi se aduce la cunoştinţa publică prin afişarea la sediul Consiliului Judeţean Cluj şi postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR AL JUDEŢULUI,**

**Alin Tişe Simona Gaci**

**Nr. 40 din 29 martie 2019**

*Prezenta hotărâre a fost adoptată cu respectarea prevederilor legale privind majoritatea de voturi, astfel: 32 voturi “pentru” și 1 consilier judeţean nu a votat. Consilieri judeţeni prezenţi: 33 din totalul de 37 consilieri judeţeni în funcţie.*